Buster Keaton

pisi|Buster Keaton oli lühifilmi "Cops" (1922) peaosatäitja ja üks režissööridest
pisi|Buster Keaton osatäitja ja stsenaristina filmis "The General" (1926)
Joseph Frank Keaton (esinejanimi Buster Keaton; 4. oktoober 1895 – 1. veebruar 1966) oli Ameerika Ühendriikide filmilavastaja, stsenarist, näitleja ja produtsent. 

Keatoni loomingut iseloomustasid kehaline ja intellektuaalne huumor, leidlik situatsioonikoomika ning täpne ajastus. Tema kaubamärgiks kujunes tõsine, peaaegu tundetu ilmega nägu, mille tõttu ta pälvis hüüdnime „Suur Kivinägu“ (The Great Stone Face). Vastandina oma stoilisele ilmele kasutas ta väga väljendusrikkaid žeste ja erakordselt täpseid liikumisi, mis muutsid tema rollid eriti mõjuvaks. Just see ainulaadne stiil tegi Keatonist rahvusvaheliselt menuka koomiku. Teda on sageli nimetatud ka tummfilmi komöödia Michelangeloks (The Michelangelo of Silent Comedy).

Keaton oli tuntud ka selle poolest, et tegi ise oma ohtlikud trikid. 1921. aasta kukkus ta filmi "Elektriline maja" võtetel katuselt alla ja kaotas hetkeks teadvuse, kuid jätkas hoolimata vigastustest filmitegemist.

Tema panust filmikunsti tunnustati elutöö-Oscariga, mille ta pälvis 1959. aastal.

1999. aastal avaldatud Ameerika Filmiinstituudi edetabelis AFI's 100 Years...100 Stars paigutus Buster Keaton meesnäitlejate arvestuses 21. kohale.

 Filme 

 Vaata ka 
Charles Chaplin
Harold Lloyd
Roscoe Arbuckle

 Viited 

 Kirjandus 
T. Dardis. Buster Keaton. New York; London, 1979
D. Moews. Keaton. Berkeley, 1977.

Kategooria:Ameerika Ühendriikide filmilavastajad
Kategooria:Ameerika Ühendriikide filminäitlejad
Kategooria:Ameerika Ühendriikide stsenaristid
Kategooria:Sündinud 1895
Kategooria:Surnud 1966